PROKAL.CO, "Ngalihnya dikunyah," ujar Kai Idup (lain ngaran bujuran wal), urang tuha nang kada bisi gigi, pas membantas kerupuk nang hanyar ditukarkan lawan cucunya, nang ngarannya Memet (jual lain ngaran bujuran).
Kesahnya hari tu, Kai Idup nang lapar banar menyuruh Memet menukarkan bubur ayam, nang ada di simpangan jalan kada jauh dari wadahnya bediam. Kai Idup nang sebujurnya cuma kawa membantas bubur ni, kesah peiyanya meminta Memet menukarkan kerupuk udang nang dijual di warung tu.
"Tukarkan Kai kerupuk jua lah, nang karas," sambat Kai Idup ke Memet.
Sengkat kesah, Memet nang tulak menukar bubur kada lawas bulik ke rumah, sambil memingkut rantang nang isinya bubur ayam kegemaran Kai idup.
"Ni kai buburnya, ni jua kerupuk udangnya," sambat Memet.
Awalnya begamat Kai Idup ni memakan bubur ayam tu. Sambil beucap kada manis ni bubur, Kai Idup menyuruh Memet meambilkan kecap manis di dapur.
"Met, ambilkan Kai pang kecap manis di dapur," pandir Kai.
"Iih.. Kai, setumat lah," jawab Memet.
Pas meambilkan kecap manis tu di dapur, tiba-tiba Kai Idup bekuciak mengiau Memet. Lakas-lakas Memet kembali memaraki Kai Idup, nang disangkanya kenapa-napa.
"Napa pian Kai?," takun Memet.
"Sudah Kai padah, nukarkan Kai krupuk udang nang kada layat," sambat Kai Idup menyarik.
Uyuh rasanya dikomeli wan Kai Idup ni, Memet nang kada handak tapi repot ni lalu ai bepandir.
"Kaya apa kerupuk tu kada terasa layat Kai. Maka pian kada bisi gigi, kaya apa handak mengunyah," sambat Memet, nang lalu haja bukah. (oke)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn